ลองพิจารณาวิธีรักษากับผู้เชี่ยวชาญ ลองวิธีปรนนิบัติผิวแบบใหม่ ปรับอาหารการกิน เริ่มออกกำลังกายแบบใหม่ๆ
วิธีนี้ใช้การฉีดวิตามินและแร่ธาตุต่างๆ เข้าสู่ผิวเพื่อทำให้ผิวเรียบเนียนขึ้น สารที่ฉีดเข้าไปจะทำให้ไขมันที่สะสมอยู่ถัดจากผิวหนังชั้นนอกแตกตัว วิธีนี้ประกอบด้วยการใช้เลเซอร์ การนวดด้วยลูกกลิ้ง และคลื่นความถี่เพื่อทำให้ไขมันสะสมแตกตัว นอกจากนี้ วิธีการข้างต้นยังช่วยกระตุ้นการผลิตคอลลาเจนให้กับผิว ซึ่งจะทำให้ผิวของคุณดูเต่งตึงและกระชับขึ้น วิธีดังกล่าวอาจช่วยให้น้ำหนักลดก็จริง แต่กลับจะยิ่งทำให้เซลลูไลท์ของคุณเด่นชัดขึ้นเพราะมันจะทำให้เนื้อเยื่อใต้ผิวหนังของไม่เรียบเนียนยิ่งกว่าที่เคย การแปรงผิวแบบแห้งจะช่วยให้การหมุนเวียนเลือดดีขึ้นและช่วยกำจัดสารพิษต่างๆ ออกจากผิว ช่วยให้มองเห็นเซลลูไลท์น้อยลง ใช้แปรงขัดผิวกายที่ทำจากเส้นใยธรรมชาติ และแปรงผิวในตอนเช้าเป็นประจำ  ให้แน่ใจว่าผิวและแปรงของคุณแห้งดีก่อนจะเริ่มแปรงผิว เริ่มจากบริเวณเท้า แปรงขึ้นได้บนมายังหัวใจ เน้นที่บริเวณที่มีเซลลูไลท์มาก เช่น ต้นขาและบั้นท้าย แปรงแขนจากมือมายังไหล่ แปรงบริเวณท้องวนตามเข็มนาฬิกา การแปรงทุกที่ทุกครั้งควรมีทิศทางมุ่งไปยังหัวใจ เพื่อกระตุ้นการไหลเวียนของเลือดและน้ำเหลือง อาบน้ำหลังแปรงผิวเพื่อขจัดเซลล์ผิวที่ตายแล้วและสารพิษต่างๆ ที่ขึ้นมาบนผิวหนังของคุณ การใช้วิธีนั่นนี่เพื่อทำให้ผิวดูเต่งตึงและสุขภาพดีไม่ได้ช่วยกำจัดเซลลูไลท์ให้หมดไป แต่มันจะช่วยลดความชัดเจนของเซลลูไลท์เป็นการชั่วคราวได้ ลองใช้เทคนิคเหล่านี้ดู:  อาบน้ำอุ่นหรือน้ำเย็นแทนที่จะอาบน้ำที่ค่อนข้างร้อน น้ำเย็นช่วยกระชับผิว ทำให้ผิวดูกระชับมากขึ้น ให้ความชุ่มชื้นกับผิวด้วยผลิตภัณฑ์ที่มีคาเฟอีน ซื้อครีมหรือโลชั่นที่มีส่วนผสมของคาเฟอีน 5% เป็นอย่างน้อยมาใช้ ว่ากันว่าผลิตภัณฑ์ลักษณะดังกล่าวจะช่วยปรับสภาพผิวและลดร่องรอยของเซลลูไลท์ ใช้ผลิตภัณฑ์ที่ผลิตมาเพื่อช่วยลดร่องรอยของเซลลูไลท์ มีครีมและโลชั่นมากมายในตลาดที่ถูกผลิตมาเพื่อการนี้โดยเฉพาะ คุณสามารถลดร่องรอยของเซลลูไลท์โดยทำให้สีผิวคุณดูเรียบเสมอกัน เลือกสเปรย์ที่ให้สีผิวของคุณเข้มขึ้นสักหนึ่งหรือสองระดับ ให้แน่ใจว่าคุณฉีดสเปรย์ทั่วทั้งขา ไม่ใช่แค่บริเวณที่มีเซลลูไลท์เท่านั้น การทำให้ร่างกายไม่ขาดน้ำจะช่วยทำให้ผิวดูเปล่งปลั่งและช่วยฟื้นสภาพผิว ซึ่งจะช่วยลดร่องรอยของเซลลูไลท์ได้ ดื่มน้ำอย่างน้อยวันละ 8 แก้วเพื่อให้มั่นใจว่าระบบในร่างกายได้รับน้ำตามที่ควร  เริ่มเช้าวันใหม่ด้วยการดื่มน้ำเป็นสิ่งแรก ก่อนที่จะดื่มกาแฟหรือชาในตอนเช้า พกน้ำติดตัวสักขวดสำหรับดื่มระหว่างวัน อย่าลืมที่จะเติมน้ำบ่อยๆ อาหารที่อุดมไปด้วยผักผลไม้จะช่วยคุมน้ำหนักและลดร่องรอยของเซลลูไลท์ ผักผลไม้ยังอุดมไปด้วยน้ำ จึงช่วยให้ร่างกายไม่ขาดน้ำได้ด้วย  ทานสมูทตี้ผักโขมเป็นอาหารเช้า ผสมน้ำนมอัลมอนด์หนึ่งถ้วย ผักโขมหนึ่งถ้วย กล้วยครึ่งลูกและกีวี่หนึ่งลูกหรือสตรอเบอรี่หนึ่งกำมือ อาหารเช้าที่เปี่ยมด้วยพลังงานนี้จะช่วยให้ระดับพลังงานในร่างกายสูง และเป็นวิธีที่ดีที่จะช่วยให้ได้ทานผักในมื้อเช้า ทานผักสดเยอะๆ สลัดผักสด บร็อคโคลี่ แครอท และผักอื่นๆ อุดมไปด้วยสารอาหาร สารต้านอนุมูลอิสระ และน้ำ หากทานของเหล่านี้ในมื้ออาหารของคุณเป็นประจำ คุณจะเห็นความแตกต่างของปริมาณเซลลูไลท์ที่คุณเคยมี เซลลูไลท์เกิดจากไขมันที่อยู่ข้างใต้ผิวหนัง แต่หากผิวของคุณกระชับและสุขภาพดี เซลลูไลท์จะไม่เป็นที่สังเกตเห็น อาหารต่างๆ อาทิ มะกอก ถั่ว อะโวคาโด ปลา และน้ำมันมะกอก ต่างมี  omega-3 fatty acids ซึ่งจำเป็นต่อผิวสุขภาพดี  บริโภคกรดไขมันโอเมก้า 3:  เพราะคนเราต่างรับประทานอาหารมันหรืออย่างน้อยก็อาหารที่มีไขมันทุกชนิดอยู่ตลอด การบริโภคกรดไขมันที่มีประโยชน์และเลือกไม่บริโภคชนิดที่เป็นอันตรายต่อร่างกายจึงสำคัญยิ่งต่อการกำจัดเซลลูไลท์ เนื้อจากสัตว์ที่ถูกเลี้ยงในทุ่งเลี้ยงสัตว์ ผลิตภัณฑ์นมที่อุดมด้วยโอเมก้า 3 ถั่วแระญี่ปุ่น ข้าวป่า น้ำมันคาโนลา หรือวอลนัท เป็นเพียงส่วนหนึ่งในบรรดาอาหารมากมายที่อุดมด้วยกรดไขมันชนิดดังกล่าวนี้ และคุณควรบริโภคอาหารเหล่านี้ในปริมาณมากเพื่อกำจัดเซลลูไลท์ให้หมดไป อาหารที่ทำให้น้ำหนักขึ้นและทำให้บวมน้ำจะทำให้คุณมีเซลลูไลท์เพิ่ม เลี่ยงอาหารต่อไปนี้เพื่อป้องกันไม่ให้เซลลูไลท์เพิ่มขึ้นอีก:  อาหารทอด เช่น เฟรนช์ฟราย ไก่ทอด และหัวหอมทอด ขนมขบเคี้ยว เช่น ข้าวโพดอบกรอบ มันฝรั่งทอดกรอบ ชีสพัฟ และเพรทเซล อาหารที่มีเกลือสูง เช่น ซุปกระป๋องหรือซอสน้ำจิ้ม และน้ำราดต่างๆ ซึ่งจะทำให้บวมน้ำ อาหารน้ำตาลสูง เช่น ลูกกวาด ของอบ และน้ำอัดลม จะทำให้น้ำหนักขึ้น แอลกอฮอล์ โดยเฉพาะอย่างยิ่งเมื่อดื่มกับมิกเซอร์ที่มีน้ำตาล เช่น น้ำอัดลม หรือน้ำแครนเบอรี่ จะทำให้น้ำหนักขึ้นและบวมน้ำ การออกกำลังวิธีนี้แตกต่างจากการออกกำลังแบบคาร์ดิโอตรงที่เวทเทรนนิ่งจะช่วยให้กล้ามเนื้อใต้ผิวหนังกระชับ ทำให้กล้ามเนื้อดูตึงมากขึ้น ซึ่งจะช่วยให้เซลลูไลท์ดูน้อยลงมาก  ซื้อเวทมายกและออกกำลังท่าที่ช่วยกระชับต้นขา บั้นท้าย และหน้าท้อง หากคุณมีเซลลูไลท์ที่แขน ให้ออกกำลังด้วยท่าที่ใช้แขนด้วย เข้ายิมและออกกำลังกับเทรนเนอร์เพื่อช่วยเพิ่มน้ำหนักของเวทที่ยก การยกเวทน้ำหนักมากไม่กี่ครั้งแทนที่จะยกเวทน้ำหนักเบาหลายๆ ช่วยสร้างกล้ามเนื้อได้ดีกว่า ซึ่งขัดกับสิ่งที่คนมักเชื่อกัน ออกกำลังแบบเวทเทรนนิ่งควบคู่ไปกับการออกกำลังที่ช่วยเพิ่มอัตราการเต้นของหัวใจจะช่วยเพิ่มมวลกล้ามเนื้อที่ดีและมีไขมันน้อย  ซึ่งจะทำให้ผิวบริเวณต้นขาและบั้นท้ายดูเรียบเนียนขึ้นเมื่อออกกำลังได้สักระยะ ลองการออกกำลังกายท่าต่างๆ เหล่านี้หลังการวอร์มอัพเบาๆ :  วิ่งเร็ว วัดระยะทางตามถนนหรือสวนสาธารณะใกล้บ้านให้ได้ 1⁄4 ไมล์ (0.4 กม.) วิ่งเร็วๆ เป็นระยะทางดังกล่าว พัก 20 วินาที แล้วออกวิ่งอีกครั้ง และทำซ้ำ 4 ครั้ง เมื่อมีพัฒนาการดีขึ้น ให้เพิ่มจำนวนการวิ่งเร็วให้มากขึ้นในการออกกำลังกายของคุณ วิ่งเร็วบนลู่วิ่ง หากคุณออกกำลังกายในยิม ตั้งลู่วิ่งให้เร็วขึ้นเพื่อวิ่งเร็วประมาณ 3 นาที เพิ่มความเร็วเมื่อมีพัฒนาการที่ดีขึ้น ปั่นจักรยานเร็วๆ จะเป็นจักรยานธรรมดาหรือจักรยานออกกำลังกายในยิมก็ได้ ปั่นขึ้นเนินให้เร็วที่สุดเท่าที่ทำได้สักสองสามนาที
ลองใช้การฉีด. ใช้วิธีกระชับสัดส่วน. เลี่ยงวิธีดูดไขมันและการผ่าตัดเอาไขมันออกไม่ว่าด้วยวิธีใด. แปรงผิวแบบแห้ง. ปรับสภาพผิวให้ดีขึ้น. ใช้สเปรย์ทำให้ผิวแทน. ดื่มน้ำมากๆ. ทานผักผลไม้. ทานไขมันดี. เลี่ยงอาหารที่จะไปเพิ่มเซลลูไลท์. ออกกำลังแบบเวทเทรนนิ่ง. ออกกำลังแบบเข้ม.
https://www.wikihow.com/Get-Rid-of-Cellulite https://www.wikihow.com/Get-Rid-of-Cellulite https://www.wikihow.com/Get-Rid-of-Cellulite https://www.wikihow.com/Get-Rid-of-Cellulite
Consider Getting a Professional Treatment Try a New Skincare Regimen Update Your Diet Start a New Exercise Routine